《洛阳》
清代·颜光敏

城阙萧森望洛阳，西来瀍涧水汤汤。千山紫翠朝中岳，万古歌汤对北邙。

故国何人凭险阻，皇天有意阅沧桑。可怜贾傅今祠庙，吴楚苍生几战场。

作者简介：（1640—1686）山东曲阜人，字逊甫，更字修来，号乐圃。颜光猷弟。康熙六年进士，由中书舍人累迁吏部郎中，充《一统志》纂修官。书法擅名一时，尤工诗。有《乐圃集》、《未信编》、《旧雨堂集》、《南行日记》。